**Ministru kabineta rīkojuma projekta „Grozījumi Ministru kabineta 2017.gada 19.aprīļa rīkojumā Nr.196 „Par valsts budžeta ilgtermiņa saistību precizēšanu valsts galvoto reģionālo olimpisko centru projektu īstenošanai”” sākotnējās ietekmes novērtējuma ziņojums (anotācija)**

|  |  |
| --- | --- |
| Tiesību akta projekta anotācijas kopsavilkums | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz samazināt valsts budžeta ilgtermiņa saistības biedrībai „Latvijas Olimpiskā komiteja” izsniegto valsts galvoto aizdevumu atmaksai 2020.–2022. gadam, ņemot vērā aktuālo valsts galvoto aizdevumu (kredītu) dzēšanas grafiku. 2020. gadā ietaupītie līdzekļi 111 229 *euro* apmērā atbilstoši Ministru kabineta 2019. gada 17. septembra sēdē pieņemtam lēmumam tiks pārdalīti sportistu sagatavošanai un dalības nodrošināšanai 2020. gada Vasaras Olimpiskajās un Paralimpiskajās spēlēs Tokijā (Japāna). |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | 1. Ministru kabineta 2019. gada 17. septembra sēdes protokollēmuma „Informatīvais ziņojums „Par prioritārajiem pasākumiem valsts budžetam 2020.gadam un ietvaram 2020.–2022.gadam”” (prot. Nr. 42, 34.§) 10. punktā Izglītības un zinātnes ministrijai (turpmāk – IZM) dotais uzdevums. 2. Saistība ar Ministru kabineta 2019. gada 17. septembra sēdē atbalstīto (protokollēmuma „Informatīvais ziņojums „Par prioritārajiem pasākumiem valsts budžetam 2020.gadam un ietvaram 2020.–2022.gadam”” (prot. Nr. 42, 34.§) 9. punkts) IZM iesniegto fiskāli neitrālo priekšlikumu (priekšlikumu par iekšējo līdzekļu pārdali 2020.–2022. gada valsts budžeta programmā 09.00.00 „Sports”). 3. Nepieciešamība nodrošināt Ministru kabinetā apstiprināto valsts budžeta ilgtermiņa saistību apmēra atbilstību faktiskajām saistībām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2017. gada 19. aprīļa rīkojuma Nr. 196 „Par valsts budžeta ilgtermiņa saistību precizēšanu valsts galvoto reģionālo olimpisko centru projektu īstenošanai” (turpmāk – MK rīkojums Nr. 196) 1. punktu tika apstiprinātas reģionālo olimpisko centru projektu īstenošanai biedrībai „Latvijas Olimpiskā komiteja” (turpmāk – LOK) izsniegto valsts galvoto aizdevumu atmaksai uzņemtās valsts budžeta ilgtermiņa saistības, tās aktualizējot atbilstoši pārkreditācijas procesa rezultātam. Minētās valsts budžeta ilgtermiņa saistības vairākkārt ir tikušas precizētas, ņemot vērā Ministru kabinetā 2017. un 2018. gadā pieņemtos lēmumus par atsevišķu valsts galvoto aizdevumu pamatsummas pirmstermiņa daļēju atmaksu (kārtējā gada beigās veicot maksājumus nākamā gada saistību daļējai izpildei), tomēr līdz šim valsts budžeta ilgtermiņa saistības nav tikušas precizētas, ņemot vērā arī pozitīvo fiskālo efektu, ko dod iepriekšminētie pieņemtie lēmumi par aizdevumu pamatsummas pirmstermiņa daļēju atmaksu.  LOK 2019. gada 18. janvāra vēstulē Nr. 6 (ar papildinājumu 2019. gada 20. februāra vēstulē Nr. 47) informēja IZM par aktuālo situāciju saistībā ar valsts galvoto aizdevumu atmaksu 2019. un turpmākajos gados, iesniedzot arī informāciju un dokumentus no kredītiestādēm, kuras LOK izsniegušas valsts galvotos aizdevumus (AS “SEB banka” un AS “Swedbank”), tai skaitā aktuālo valsts galvoto aizdevumu (kredītu) dzēšanas grafiku. No minētajiem dokumentiem, kā arī, sadarbībā ar Valsts kasi precizējot jautājumu par valsts galvoto aizdevumu apkalpošanas maksas apmēru, konstatējams, ka ar MK rīkojumu Nr.196 uzņemto valsts budžeta ilgtermiņa saistību apjoms LOK izsniegto valsts galvoto aizdevumu atmaksai 2020. – 2022.gadam ir lielāks nekā LOK faktisko saistību apmērs pret kredītiestādēm, kuras izsniegušas valsts galvotos aizdevumus (2020. gadam par 111 229 *euro*, 2021. gadam par 9 293 *euro* un 2022. gadam par 3 988 *euro*). Ievērojot minēto, kā arī, lai nodrošinātu Ministru kabinetā apstiprināto valsts budžeta ilgtermiņa saistību apmēra atbilstību faktiskajām saistībām, nepieciešams izdarīt grozījumus MK rīkojuma Nr.196 1.punktā, attiecīgi precizējot (samazinot) valsts budžeta ilgtermiņa saistību apmēru (2020. gadam par 111 229 *euro*, 2021. gadam par 9 293 *euro* un 2022. gadam par 3 988 *euro*). Ievērojot to, ka MK rīkojuma Nr.196 1.punktā valsts budžeta ilgtermiņa saistības ir noteiktas trīs valsts galvotiem aizdevumiem, samazinājums ir attiecināms uz šādiem aizdevumiem šādos gados:   * Liepājas Olimpiskā centra projekta īstenošanai: samazinājums 2020. gadam 4 220 *euro* apmērā (precizētā saistību summa 386 380 *euro*), samazinājums 2021. gadam 3 156 *euro* (precizētā saistību summa 385 985 *euro*); * Daugavpils Olimpiskā centra projekta īstenošanai: samazinājums 2020. gadam 4 313 *euro* (precizētā saistību summa 394 774 *euro*); * Daugavpils Olimpiskā centra attīstības projekta, Zemgales Olimpiskā centra Jelgavā projekta, Zemgales Olimpiskā centra attīstības projekta, projekta „Olimpiskā centra „Ventspils” infrastruktūras attīstība periodā no 2011.–2013. gadam” un Olimpiskā centra „Ventspils” attīstības projekta „Ventspils peldbaseina rekonstrukcija” īstenošanai, kā arī Olimpiskā centra „Ventspils” attīstības projekta „Ventspils peldbaseina rekonstrukcija” pabeigšanai (kopā): samazinājums 2020. gadam 102 696 *euro* apmērā (precizētā saistību summa 834 534 *euro*), samazinājums 2021. gadam 6 137 *euro* apmērā (precizētā saistību summa 2 009 818 *euro*), samazinājums 2022. gadam 3 988 *euro* apmērā (precizētā saistību summa 1 865 732 *euro*).   Lai gan neliels līdzekļu samazinājums apvienotā valsts galvotā aizdevuma atmaksai ir konstatējams arī laika posmā no 2023. gada līdz 2028. gadam (2023. gadam 2 652 *euro*, 2024. gadam 1 571 *euro*, 2025. gadam 924 *euro*, 2026. gadam 686 *euro*, 2027. gadam 460 *euro* un 2028. gadam 173 *euro*), ņemot vērā, ka tas pārsniedz vidējā termiņa budžeta ietvaru (2020. – 2022. gadam), šobrīd attiecībā uz šiem gadiem izmaiņas MK rīkojuma Nr.196 1.punktā veikt nav nepieciešamas. Turklāt jāatzīmē, ka saskaņā ar MK rīkojuma Nr.196 4. punktā noteikto – ja kārtējā gada valsts budžeta projekta sagatavošanas procesā no Valsts kases saņemtā informācija par šā rīkojuma LOK izsniegto valsts galvoto aizdevumu apkalpošanas maksas apmēru vai no kredītiestādēm, kuras LOK izsniegušas valsts galvotos aizdevumus, saņemtā informācija par aizdevuma pievienotās likmes mainīgās daļas (EURIBOR) apmēru liecina, ka noteiktais valsts budžeta ilgtermiņa saistību apmērs atšķiras no faktiski nepieciešamo līdzekļu apmēra, Finanšu ministrijai pēc attiecīgas informācijas saņemšanas no IZM ir jāprecizē IZM valsts budžeta programmas 09.00.00 „Sports” apakšprogrammas 09.23.00 „Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai” bāzes izdevumi, tos attiecīgi samazinot vai palielinot. Tādejādi attiecīgas izmaiņas varēs veikt, neveicot grozījumus MK rīkojuma Nr.196 1. punktā. Papildus atzīmējams, ka, ņemot vērā to, ka līdzekļu ekonomija apakšprogrammā 09.23.00 „Valsts ilgtermiņa saistības sportā – Dotācija Latvijas Olimpiskajai komitejai (LOK) – valsts galvoto aizdevumu atmaksai” saistību izpildē pret kredītiestādēm, kuras izsniegušas valsts galvotos aizdevumus, veidojas no procentu maksājumu samazinājuma, kuru savukārt izraisa aizdevumu pamatsummu pirmstermiņa atmaksas saskaņā ar attiecīgām valsts budžeta apropriācijām, šī iemesla dēļ šāds līdzekļu ietaupījums nav viennozīmīgi prognozējams ilgākā periodā, kā vien nākamajai iespējamai aizdevumu pamatsummas pirmstermiņa atmaksai.  Saskaņā ar Ministru kabineta 2019. gada 20. augusta sēdes protokola (prot. Nr.35 23.§) „Informatīvais ziņojums „Par valsts pamatbudžeta un valsts speciālā budžeta bāzi 2020., 2021. un 2022.gadam”” 14. punktā noteikto, IZM ar 2019. gada 11. septembra vēstuli Nr. 4-4.2e/19/2799 iesniedza Finanšu ministrijā fiskāli neitrālus priekšlikumus IZM budžeta prioritāšu nodrošināšanai, kuri, ņemot vērā iepriekšminēto saistībā ar iepriekšminēto līdzekļu ietaupījumu, paredz samazināt izdevumus subsīdijām un dotācijām budžeta apakšprogrammā 09.23.00 „Valsts ilgtermiņa saistības sportā – Dotācija Latvijas Olimpiskajai komitejai (LOK) – valsts galvoto aizdevumu atmaksai” 2020. gadam par 111 229 *euro*, 2021. gadam par 9 293 *euro* un 2022. gadam par 3 988 *euro* un attiecīgi palielināt izdevumus subsīdijām un dotācijām, tādejādi daļēji nodrošinot IZM iesniegto prioritāro pasākumu Nr. 15\_16\_P “Papildu finansējums prioritāri atbalstāmo olimpisko un paralimpisko individuālo sporta veidu un olimpisko un paralimpisko komandu sporta spēļu izlašu programmām”:   * budžeta apakšprogrammā 09.21.00 „Augstas klases sasniegumu sports” 2020. gadam par 81 229 *euro*, 2021. gadam par 9 293 *euro* un 2022. gadam par 3 988 *euro*, vienlaikus nosakot, ka 2020. gadā pārdalītais finansējums novirzāms sportistu sagatavošanai un dalības nodrošināšanai 2020. gada Vasaras Olimpiskajās spēlēs Tokijā (Japāna) (LOK); * budžeta apakšprogrammā 09.25.00 „Dotācija biedrībai „Latvijas Paralimpiskā komiteja” pielāgotā sporta attīstībai” 2020. gadam par 30 000 *euro* sportistu sagatavošanai un dalības nodrošināšanai 2020. gada Vasaras Paralimpiskajās spēlēs Tokijā (Japāna) (biedrībai „Latvijas Paralimpiskā komiteja”).   Ar Ministru kabineta 2019. gada 17. septembra sēdes protokollēmuma „Informatīvais ziņojums „Par prioritārajiem pasākumiem valsts budžetam 2020.gadam un ietvaram 2020.–2022.gadam”” (prot. Nr. 42, 34.§) 9. punktu iepriekšminētā izdevumu pārdale tika atbalstīta, vienlaikus uzdodot (protokollēmuma 10. punkts) nedēļas laikā sagatavot un iesniegt izskatīšanai Ministru kabinetā grozījumus MK rīkojumā Nr.196, samazinot valsts budžeta ilgtermiņa saistību apmēru atbilstoši protokollēmuma 9. punktam.  Ievērojot minēto, IZM ir izstrādājusi Ministru kabineta rīkojuma projektu „Grozījumi Ministru kabineta 2017.gada 19.aprīļa rīkojumā Nr.196 „Par valsts budžeta ilgtermiņa saistību precizēšanu valsts galvoto reģionālo olimpisko centru projektu īstenošanai”” (turpmāk – Rīkojuma projekts). |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja IZM. |
| 4. | Cita informācija | Rīkojuma projekts tiešā veidā attiecas uz budžeta un finanšu politiku. Pastarpināti Rīkojuma projekts attiecas uz tūrisma, sporta un brīvā laika politiku (sporta politiku). |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un  administratīvo slogu |
| Projekts šo jomu neskar |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | **2019** | | Turpmākie trīs gadi (*euro*) | | | | |
| **2020** | | **2021** | | **2022** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.  gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.  gadam | izmaiņas, salīdzinot ar vidēja termiņa budžeta ietvaru 2022.  gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **0** | **0** | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* | *0* | *0* |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme: | **0** | **0** | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* | *0* | *0* |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 0 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X  **0** | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |  |  |
| 5.2. speciālais budžets |  |  |  |  |  |  |
| 5.3. pašvaldību budžets |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | Rīkojuma projektam ir ietekme uz LOK izsniegto valsts galvoto aizdevumu projektu īstenošanu uzņemtajām valsts budžeta ilgtermiņa saistībām, jo tās tiks samazinātas trīs valsts galvotiem aizdevumiem:   * Liepājas Olimpiskā centra projekta īstenošanai: samazinājums 2020. gadam 4 220 *euro* apmērā (precizētā saistību summa 386 380 *euro*), samazinājums 2021. gadam 3 156 *euro* (precizētā saistību summa 385 985 *euro*); * Daugavpils Olimpiskā centra projekta īstenošanai: samazinājums 2020. gadam 4 313 *euro* (precizētā saistību summa 394 774 *euro*); * Daugavpils Olimpiskā centra attīstības projekta, Zemgales Olimpiskā centra Jelgavā projekta, Zemgales Olimpiskā centra attīstības projekta, projekta „Olimpiskā centra „Ventspils” infrastruktūras attīstība periodā no 2011.–2013. gadam” un Olimpiskā centra „Ventspils” attīstības projekta „Ventspils peldbaseina rekonstrukcija” īstenošanai, kā arī Olimpiskā centra „Ventspils” attīstības projekta „Ventspils peldbaseina rekonstrukcija” pabeigšanai (kopā): samazinājums 2020. gadam 102 696 *euro* apmērā (precizētā saistību summa 834 534 *euro*), samazinājums 2021. gadam 6 137 *euro* apmērā (precizētā saistību summa 2 009 818 *euro*), samazinājums 2022. gadam 3 988 *euro* apmērā (precizētā saistību summa 1 865 732 *euro*).   Vienlaikus ar Ministru kabineta 2019. gada 17. septembra sēdes protokollēmuma „Informatīvais ziņojums „Par prioritārajiem pasākumiem valsts budžetam 2020.gadam un ietvaram 2020.–2022.gadam”” (prot. Nr. 42, 34.§) 9. punktu tika atbalstīts IZM priekšlikums veikt izdevumu pārdali, budžeta apakšprogrammā 09.23.00 „Valsts ilgtermiņa saistības sportā – Dotācija Latvijas Olimpiskajai komitejai (LOK) – valsts galvoto aizdevumu atmaksai” samazinot dotāciju no vispārējiem ieņēmumiem un izdevumus subsīdijām un dotācijām 2020. gadam par 111 229 EUR, 2021. gadam par 9 293 EUR un 2022. gadam par 3 988 EUR un palielinot dotāciju no vispārējiem ieņēmumiem un izdevumus subsīdijām un dotācijām, tādejādi daļēji nodrošinot ministrijas iesniegto prioritāro pasākumu Nr. 15\_16\_P „Papildu finansējums prioritāri atbalstāmo olimpisko un paralimpisko individuālo sporta veidu un olimpisko un paralimpisko komandu sporta spēļu izlašu programmām”:   * budžeta apakšprogrammā 09.21.00 „Augstas klases sasniegumu sports” 2020. gadam par 81 229 EUR, 2021. gadam par 9 293 EUR un 2022. gadam par 3 988 EUR, vienlaikus nosakot, ka 2020. gadā pārdalītais finansējums novirzāms sportistu sagatavošanai un dalības nodrošināšanai 2020. gada Vasaras Olimpiskajās spēlēs Tokijā (Japāna) (biedrībai „Latvijas Olimpiskā komiteja”); * budžeta apakšprogrammā 09.25.00 „Dotācija biedrībai “Latvijas Paralimpiskā komiteja” pielāgotā sporta attīstībai” 2020. gadam par 30 000 EUR sportistu sagatavošanai un dalības nodrošināšanai 2020. gada Vasaras Paralimpiskajās spēlēs Tokijā (Japāna) (biedrībai „Latvijas Paralimpiskā komiteja”).   Tādejādi Rīkojuma projekts pēc būtības ir saistīts ar iekšējo līdzekļu pārdali IZM valsts budžeta programmā 09.00.00 „Sports” 2020. – 2022. gadā, tādēļ tam nav ietekme uz valsts un pašvaldību budžetu.  Papildus informāciju saistībā ar līdzekļu ietaupījum un to veidojošām pozīcijām skatīt pievienotajos paskaidrojošajos materiālos – LOK 2019. gada 18. janvāra vēstulē Nr. 6 (ar papildinājumu 2019. gada 20. februāra vēstulē Nr. 47), kā arī sagatavotajā analītiskajā materiālā (aprēķinu tabulā) par LOK izsniegto valsts galvoto aizdevumu īstenošanai uzņemtajām valsts budžeta ilgtermiņa saistībām, kurā hronoloģiskā secībā norādītas veiktās izmaiņas valsts ilgtermiņa saistībās un noteikta veikto izmaiņu ietekme uz LOK izsniegtiem valsts galvotiem aizdevumiem. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Rīkojuma projektam nav ietekme uz amata vietu skaita izmaiņām. | | | | | | |
| 8. Cita informācija | Pēc Rīkojuma projekta pieņemšanas IZM normatīvajos aktos noteiktā kārtībā sagatavos un iesniegs Finanšu ministrijā pieprasījumu valsts pamatbudžeta ilgtermiņa saistību izmaiņām. | | | | | | |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Projekts šo jomu neskar |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Rīkojuma projekta izpildi nodrošinās IZM sadarbībā ar Finanšu ministriju. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar |
| 3. | Cita informācija | Nav |

Izglītības un zinātnes ministre Ilga Šuplinska

Vizē:

Valsts sekretāre Līga Lejiņa

Severs 67047935

edgars.severs@izm.gov.lv